Pekko Stenvall

Pekko Stenvall on kirjasarjan toisen osan Kiven sisässä päähenkilö. Kirjan alussa hän on 15-vuotias ja kohtaamassa suuria elämänmuutoksia isoäitinsä kuoleman ja sitä seuraavien tapahtumien vuoksi.

## Ulkonäkö

Pekon ulkonäöstä ei ole juuri kuvauksia, muuta kuin että hänellä on lyhyet hiukset ja vuorelaisille tyypilliset sinisenharmaat silmät.

## Menneisyys

### Lapsuus

Pekko on adoptoitu Ukrainasta kaksivuotiaana, mutta hänellä ei ole juurikaan muistoja tai yhteyttä kieleen tai aiempaan elämäänsä.Hän kasvoi Lammilla isovanhempiensa perintömaatilalla vanhempiensa, isoveljensä sekä koiransa Pyryn kanssa. Maatilalla oli ennen eläimiä, mutta toiminta ei ollut enää kannattavaa, joten ne jouduttiin myymään. Koulussa Pekolla oli muutama ystävä, mutta suurimman osan ajasta hän koki itsensä näkymättömäksi.

### Nuoruus

15-vuotiaana Pekko muuttaa perheineen maaseudulta Helsinkiin Kallion kaupunginosassa sijaitsevaan kerrostaloasuntoon, jossa hänen äidinvanhempansa asuivat. Muuton aiheutti hänen viimeisen elossa olevan isovanhempansa Minean kuolema. Pekko joutuu vaihtamaan yläastetta kesken lukuvuoden ja hänellä on vaikeuksia löytää uusia ystäviä, ennen kuin törmää uuteen naapuriinsa Gwiniin, luokkakaveriinsa Weskuun ja Tuulia-nimiseen leikkisään luonnonhenkeen, jota hän aluksi erehtyy luulemaan ihmiseksi.

### Aiemmat elämät

Pekon kantama kultasydän kätkee sisälleen muistoja sen kantajien aiemmista elämistä. Ainoa nimeltä mainittu kantaja on hänen äidinisänsä Pekko, jonka muistot ovat toistaiseksi ainoita, jotka tulvivat Pekon tajuntaan. Sydämen ikää ei tiedetä, vaan se perustuu vuorelaisten syntyyn liittyvään myyttiin.

## Harrastukset ja tulevaisuuden suunnitelmat

Lapsena Pekon kerrotaan harrastaneen runojen kirjoittamista ja esittäneen niitä joskus. 15-vuotiaana Pekon pääasiallinen harrastus on kuitenkin Minecraftin pelaaminen. Vaikka Pekolla on kielteinen suhtautuminen tai epävarma olo runojen kirjoittamisesta, hän vaikuttaa kuitenkin kiinnostuneen siitä uudelleen koulutehtävän myötä. Neljännessä osassa Pekko on aloittanut lyriikoiden kirjoittamisen kaverinsa Weskun bändille ja pelaa myös Fortnitea kavereidensa kanssa sekä Pokémon Go:ta Gwinin kanssa.

Hänen isänsä painostaa Pekkoa kauppakouluun käytännölliselle alalle ja äitinsä haluaisi hänen menevän ilmaisutaidon lukioon tutkimaan luovaa puoltaan.

## Perhe ja suku

Pekolla on kaksi vanhempaa, Seita Stenvall ja Jukka Särkiälä, sekä isoveli Jouko. Jukan vanhempia ei mainita nimeltä, vaan heidät mainitaan "muorina" ja "taattona". Seitan vanhemmat eli Pekon isovanhemmat Minea ja Pekko Stenvall ovat myös edesmenneitä. Perheen kerrotaan välttelevän yhteyttä muuhun sukuun, mutta myöhemmin kirjassa esitellään Seitan serkku Severi Hellstén ja hänen vaimonsa Kirsi sekä heidän kolme lastaan Karita, Sampo ja Petra. Muita mainittuja sukulaisia ovat Minean siskonpoika Petri Stenvall, Pekon kummitäti Sirpa ja hänen tyttärensä Jade, Marketta ja Ilmari ja "vanha Aarre".

## Väki

Pekko kuuluu vuorelaisten sukuun. Pekon vuorelaiskyvyt ilmenevät alussa näkymättömyytenä, jota hän ei tajua itse aiheuttavansa.

Pekko kantaa sisällään samannimiselle isoisälleen aikoinaan kuulunutta kultasydäntä, minkä ansiosta hän ajoittain näkee muistoja sydämen edellisistä elämistä ja pystyy esimerkiksi suunnistamaan alueilla, joilla ei itse ole aiemmin ollut, ja tietämään asioita, joita ei pelkillä omilla muistoillaan voisi tietää. Hän ei ole kuitenkaan vielä täysin herännyt vuorelainen, vaan kokee aluksi vain satunnaisia välähdyksia ja lopulta oppii etsimään tarkempia muistoja sydämestään.

## Nippelitietoa

* Pekon etunimi viittaa mahdollisesti joko peikkoihin tai karjalalaiseen ohranjumalaan Pellonpekkoon.
* Sukunimi Stenvall tarkoittaa kivimuodostumaa ruotsiksi.
* Pekolla oli lapsena koira nimeltä Pyry.
* Pekon nimimerkki Minecraftissa on MinerMasterMind